**Fyzika 7. ročník**

**Vyparovanie**

Po letnom daždi sa voda z teplého asfaltového chodníka vyparí skôr ako v chladnom jesennom dni.

Pri sušení bielizne chceme, aby sa voda z nej vyparila čo najrýchlejšie, preto bielizeň vešiame na šnúru.

Nie každá kvapalina sa vyparuje rovnako rýchlo. Kvapaliny ako benzín a alkohol sa vyparujú rýchlejšie ako voda.

Na rýchlosť vyparovania má vplyv aj vietor. Bielizeň sa vysuší rýchlejšie za veterného počasia.

Vyparovanie kvapaliny prebieha pri každej teplote. Na rýchlosť vyparovania kvapaliny má vplyv:

* teplota,
* veľkosť povrchu kvapaliny,
* odstraňovanie pár nad povrchom kvapaliny, napr. vetrom.

Rozličné kvapaliny sa vyparujú rôzne rýchlo.